Al-Qamar
<s>U ime Allaha, Milostivog, Samilosnog!</s><s>1. Bliži se Čas i Mjesec se raspolutio! -</s>

<s>2. a o­ni, uvijek kada vide čudo, okreću glave i govore: "Čarolija neprestana!"</s>

<s>3. o­ni ne vjeruju i povode se za prohtjevima svojim, a sve je već određeno.</s>

<s>4. i dolaze im vijesti koje ih trebaju odvratiti -</s>

<s>5. mudrost savršena, ali opomene ne koriste,</s>

<s>6. zato se okreni od njih!</s><s>Na Dan kad ih glasnik pozove na nešto užasno</s>

<s>7. o­ni će oborenih pogleda iz grobova izlaziti, kao skakavci rasuti,</s>

<s>8. i netremice gledajući u glasnika i žureći, nevjernici će govoriti: "Ovo je težak dan!"</s>

<s>9. Prije njih Nuhov narod nije vjerovao i roba Našeg je u laž utjerivao, govoreći: "Luđak!" - i Nuh je o­nemogućen bio.</s>

<s>10.</s><s>I o­n je Gospodara svoga zamolio: "Ja sam pobijeđen, Ti se osveti!"</s>

<s>11.</s><s>I Mi smo kapije nebeske pootvarali vodi koja je neprestano lila,</s>

<s>12. i učinili da iz zemlje izvori provru, i vode su se sastajale kako je određeno bilo,</s>

<s>13. a njega smo nosili na o­noj od dasaka i klinaca sagrađenoj</s>

<s>14. koja je plovila pod brigom Našom - nagrada je to bila za o­noga ko je odbačen bio.</s>

<s>15.</s><s>I Mi to ostavismo kao pouku - pa ima li ikoga ko bi pouku primio?</s>

<s>16. i kakve su bile kazna Moja i opomene Moje!</s>

<s>17.</s><s>A Mi smo Kur’an učinili dostupnim za pouku - pa ima li ikoga ko bi pouku primio?</s>

<s>18.</s><s>I Ad nije vjerovao - pa kakve su bile kazna Moja i opomene Moje!</s>

<s>19.</s><s>Jednog kobnog dana poslali smo na njih leden vjetar koji je neprestano puhao</s>

<s>20. i ljude dizao, kao da su palmina stabla iščupana,</s>

<s>21. i kakve su bile kazna Moja i opomene Moje!</s>

<s>22.</s><s>A Mi smo Kur’an učinili dostupnim za učenje napamet i pouku, pa ima li ikoga ko bi pouku primio?</s>

<s>23.</s><s>I Semud u opomene nije vjerovao.</s>

<s>24.</s><s>"Zar da slijedimo jednog od nas!" - govorili su.</s><s>"Tada bismo, uistinu, bili u zabludi i bili bismo ludi.</s>

<s>25.</s><s>Zar baš njemu, između nas, da bude poslana Objava?!</s><s>Ne, o­n je lažljivac oholi!"</s>

<s>26.</s><s>"Vrlo brzo će o­ni saznati ko je lažljivac oholi!</s>

<s>27.</s><s>Mi ćemo poslati kamilu da bismo ih iskušali, pa pričekaj ih i budi strpljiv.</s>

<s>28.</s><s>I upozori ih da će se voda između njih i nje dijeliti, svakom obroku pristupiće o­naj čiji je red!"</s>

<s>29.</s><s>Ali o­ni pozvaše jednog od svojih, pa se o­n spremi i prekla je -</s>

<s>30. i kakve su bile kazna Moja i opomene Moje:</s>

<s>31.</s><s>Mi poslasmo na njih jedan jedini krik, i o­ni postadoše poput zdrobljenog suhog lišća koje sakuplja o­naj koji ima tor.</s>

<s>32.</s><s>A Mi smo Kur’an učinili dostupnim za pouku, pa ima li ikoga ko bi pouku primio?</s>

<s>33.</s><s>I Lutov narod u opomene nije vjerovao.</s>

<s>34.</s><s>Na njih vjetar, pun pijeska, poslasmo - samo ne na Lutovu porodicu, nju u svitanje spasismo,</s>

<s>35. iz milosti naše.</s><s>Eto, tako Mi nagrađujemo o­ne koji zahvaljuju.</s>

<s>36.</s><s>A o­n im je bio prijetio silom Našom, ali su o­ni u prijetnje sumnjali.</s>

<s>37. o­ni su od njega goste njegove tražili, pa smo ih Mi oslijepili: "Iskusite kaznu Moju i prijetnje Moje!"</s>

<s>38.</s><s>A rano izjutra stiže ih kazna koju će neprestano osjećati.</s>

<s>39.</s><s>"Iskusite kaznu Moju i prijetnje Moje!"</s>

<s>40.</s><s>A Mi smo Kur’an učinili dostupnim za učenje napamet i pouku, pa ima li ikoga ko bi pouku primio?!</s>

<s>41.</s><s>I faraonovim ljudima su opomene došle,</s>

<s>42. ali o­ni porekoše dva značenja Naša, pa ih Mi kaznismo o­nako kako kažnjava Silni i Moćni.</s>

<s>43.</s><s>Da li su nevjernici vaši imalo jači od njih, ili vi u knjigama nebeskim imate kakvu povelju?</s>

<s>44.</s><s>Zar ovi da govore: "Mi smo skup nepobjedivi!"</s>

<s>45.</s><s>Skup će, sigurno, poražen biti, a o­ni će se u bijeg dati!</s>

<s>46.</s><s>Međutim, Smak svijeta im je rok, a Smak svijeta je užasniji i gorči.</s>

<s>47.</s><s>Grješnici će, sigurno, stradati i u ognju biti</s>

<s>48. na Dan kada budu u vatru odvučeni, s licima dolje okrenutim: "Iskusite vatru džehennemsku!"</s>

<s>49.</s><s>Mi sve s mjerom stvaramo,</s>

<s>50. i naređenje Naše je samo jedna riječ - sve bude u tren oka.</s>

<s>51.</s><s>A Mi smo već slične vama uništili, pa ima li koga ko bi pouku primio?!</s>

<s>52.</s><s>I sve što su uradili u listovima je,</s>

<s>53. i sve, i malo i veliko, u retke je stavljeno.</s>

<s>54. o­ni koji su se Allaha bojali biće u džennetskim baščama i pored rijeka</s>

<s>55. na mjestu u kome će biti zadovoljni, kod Vladara Svemoćnoga.</s>

<s>(Kur'an Časni)</s>

